Woord: nuuskierige agie | Maroela Media
Argieffoto (Foto: alexramos10, Pixabay)
man/vrou wie se nuus in gevaar verkeer
Dié agie was Agie van Enckhuisen en haar geskiedenis het behoue gebly. Sy (en die uitdrukking) verskyn die eerste keer in 1654 in ŉ prettige boek, De gaven van de milde St. Martin. Die uitdrukking word gewild omdat die Kluchtigh Avontuurtje van ‘t Nieuwsgierigh Aeghje van Enkhuysen in 1655 as ŉ byvoegsel in ŉ ander boek van Jan Zoet opgeneem word, naamlik ‘t Leven en bedrijf van Clement Marot.
A. Bormeester maak later ŉ klugspel daarvan wat die uitdrukking verder laat versprei.
Volgens die klugte was Agie jonk en met ŉ smid getroud. Die slae van sy hamer was nie opwindend genoeg nie, en sy wend haar toe na ŉ skipper in die buurt wat soms Antwerpen toe vaar. Aangesien sy nie as “agterbakse Agie” bekend wil staan nie, neul sy by haar man om op ŉ keer saam met haar en die skipper te vaar.
In Antwerpen merk ŉ Spaanse Brabander haar op en spreek haar vriendelik as “niggie” aan – wat daar ŉ woord vir ŉ prostituut is. (Spaanse Brabander is die bynaam vir ŉ Brabander wat die Spaanse prag en praal navolg.) Die arme Agie weet dit nie. Sy dink terstond dat die señor haar neef is en beland deur sy toedoen in ŉ bordeel. Daar word sy dronk en verloor ongelukkig nie gewig nie, maar honderd gulde.